钦定古今图书集成/明伦汇编/氏族典/第164卷 > 《廖用贤尚友录》 > 潘士藻
## 钦定古今图书集成/明伦汇编/氏族典/第164卷 > 《廖用贤尚友录》 > 潘士藻

按《明外史李沂传》：“潘士藻，字去华，婺源人。万历十一
年进士，授温州推官，擢御史，巡视北城慈宁宫。近侍
侯进忠、牛承忠私出禁城，狎妇女，逻者执之，为所殴，
诉于士藻，私牒司礼监治之。帝恚曰：‘东厂何事，乃自
外庭发？杖两阉，毙其一。张鲸方掌东厂，怒。会火灾修
省，士藻言事，鲸乃激帝怒，谪广东布政司照磨。科道’”
交章论救，不听。寻擢南京吏部主事。再迁尚宝卿。卒
官。